
Със съпруга ми имахме резервация и трябваше да пътуваме на 24.03.2020 г по обявена туристическа дестинация на Премио Травел в Турция. Заплатени са екскурзията и медицинска застраховка . На 13.03.2020 г. получихме документите за пътуване , самолетни билети , програма , хотели и картонче за направена медицинска застраховка.Днес 14.03.2020 г. на електронната ми поща получих писмо от Премио травел :  

” За екипа на Премио Травел са най-важни здравето и спокойствието на всеки един настоящ и бъдещ клиент, решил да опознае света с нас!  

Във връзка със създалата се епидемолигична обстановка, потвърждаме пренасочване на вашата резервация към алтернативна дата за сезон Есен 2020.  

Премио Травел България, част от Премио Травел Груп взе решение, всички направени резервации за 24.03.2020 г. по програмите Ликия и Кападокия да бъдат пренасочени за 17.11.2020 г.  

В рамките на 14 работни дни, Премио Травел България ще Ви предостави новоизготвен договор за оргранизирано туристическо пътуване.  

При анулация на резервация, извън рамките на горепосочените условия, ще бъдат прилагани официално обявените Общи условия на Премио Травел, неразделна част от всеки сключен договор за организирано туристическо пътуване.”  

За нас това пренасочване не е изгодно , защото сме възрастни хора и не можем да планираме за такъв дълъг период.  

Написах отказа и мотивите за него на Премио Травел  

Какво да очакваме от Премио Травел ? Анулацията не е направена от нас, а от Премио Травел.Трябва ли да ни върнат цялата заплатена сума за екскурзията и за медицинските застраховки , които ние реално няма да ползваме ? Какви действия е необходимо да предприемем , ако не възстановят цялата заплатена сума ?


 

Какви действия е необходимо да предприемем , ако Туристическа агенция анулира заплатена 100 % екскурзия и медицински застаховки ? ?
===================================================================================================================================

 

Здравейте, г-жо Стоева, 


за точен отговор следва да прегледам цитираните общи условия на туроператора, с които не разполагам. Поддържам предходните си отговори, тъй като се основават на разпоредби от Закона за туризма. 


Поздрави,  

адв. Николина Митова  

0898 303092




Здравейте, Лили Стоева, 


посочих Ви приложимите разпоредби от Закона за туризма, като евентуално можете да подадете писмен сигнал и към Министерството на туризма относно въпросния туроператор.  

В противен случай, ако не се възползвате от правото си за прекратяване, договорът остава действащ. 


Поздрави,  

адв. Николина Митова  

0898 303092




Здравейте адв. Николина Митова,  

много благодаря за отговора !  

Моля да ме извините , че пак ще питам , но ме интересува ако не прекратя преди датата на пътуването договора с Премио Травел , а изчакам да мине тази дата / 24.03.2020 г./ и в 14 дневен срок / считан от 14.03.2020 г. / , който те са посочили за подписване на нов договор, без да ходя и да подписвам новия договор за екскурзията с новата дата 17 ноември 2020 г, който ми предлагат , какви ще са последиците за мен.  

Премио Травел категорично отказва връщането на парите до нови разпореждания.На въпроса как ще си получа парите ми отговориха същото , което ми писахте Вие. КЗП или съд.  

За КЗП имам изключително лошо мнение.  

 Два пъти съм подавала жалби и два пъти са ми отговорили / след 6 месечни „разследвания“/ , че имат правомощия САМО да налагат административни наказания.  

Първия път беше за много проблеми при екскурзия с много нарушения на ТА „Оданс Травел “ .  

Втория път беше за нежелание на онлайн търговец да си приеме и ми възстанови заплатената сума за продукт с рекламация в законоустановения срок.  

На КПЗ не се надявам .  

За съд нямаме пари. Възрастни хора сме , само на пенсии. Трябват такси, адвокат, заседания вероятно. Нямаме нито средствата нито силите да ходим по съдилища и др., а и сроковете и там са много дълги , докато получим справедливост , не се знае дали ще я дочакаме.




Отговорът на поставените от Вас въпроси се съдържа в Закона за туризма – “когато преди започването на изпълнението на туристическия пакет туроператорът е принуден да промени съществено някоя от основните характеристики на туристическите услуги по чл. 82, ал. 1, т. 1 или не може да изпълни някое от специфичните изисквания по чл. 84, ал. 1, т. 1, или предложи увеличение на цената на туристическия пакет с повече от 8 на сто, пътуващият има право в посочен от туроператора разумен срок:  

1. да приеме предложената промяна, или  

2. да прекрати договора, без да заплаща такса за прекратяване на договора.”


“6) Когато договорът за туристически пакет бъде прекратен съгласно ал. 2, т. 2 и пътуващият не приеме туристически пакет-заместител, туроператорът възстановява всички плащания, които е получил от пътуващия или от негово име, без необосновано забавяне и при всички случаи – не по-късно от 14 дни след прекратяването на договора.”


Накратко – в 14 дневен срок от прекратяване на договора следва да Ви възстановят направените плащания. В противен случай можете да сезирате КЗП и компетентния съд. 


Поздрави,  

адв. Николина Митова  

0898 303092


